JY LEES NOU Wat vir 'n blaar is dié?
Wat op aarde?.
Albert du Plooy van Pretoria het in 2017 hierdie insek afgeneem en aan Weg gestuur om uit te vind wat die naam daarvan is. Hy het dié insek destyds by die Klein-Kariba-oord net buite Bela-Bela afgeneem.
Die insekkenner DUNCAN MACFADYEN antwoord: Dié blaar-katydid is lid van die Tettigoniidae-familie. Hulle is puik kamoefleerders. Trouens, selfs hulle aarstelsels lyk soortgelyk aan dié van 'n blaaroppervlak. Die mannetjie het klankorgane op die agterste hoek van sy voorste vlerke.
Hy produseer klank deur twee dele van sy lyf teen mekaar te skuur. Die een is 'n kam met 'n rowwe rif en die ander 'n plektrum wat die vibrasie teweeg bring. Die wyfies antwoord dié gekras met 'n tjirp wat klink soos "katy did", vandaar die naam.